dh-unibe/image-text_koenigsfelden-charters-post-1500 huggingface dataset:
Wir, Lupolt, von gotz gnaden ✳ hertzog ze Osterich ✳ und ze Styre, ✳ verjehen ✳ und tuͤn kunt ✳ allen den,
die disen brief ansehent ✳ oder horent lesen, ✳ daz wir von unsern ✳ und unsˀre bruͤdere wegen ✳ dem erbˀn
ritter ✳ Hart̄m, ✳ dem Truhsezen ✳ von Habspurg, ✳ vùr die fuͤnftzehen march silbers, die wir im schuldig
sint ✳ umb sinen dienst, ✳ gesetzet haben ✳ fuͤnftzehen stùcke geltes ✳ uf den guͤtern, die hie nach geschriben ✳
sint, ✳ ze habend ✳ und ze niessend ✳ alz lange, ✳ und wir ✳ und unser bruͤdere ✳ oder erben ✳ die fuͤnftzehen ✳
stùcke geltez ✳ von ime ✳ und sinen erben ✳ erloͤsen mit fuͤnftzehen marchen silbers. ✳ und ist ditz daz guͤt, ✳
in dem Eigen ze Lupfang: ✳ uf Ruͤdolf Sickinger guͤt ✳ drie mùtte habern ✳ und dritzehenthalben schilling
vùr ein swin, ✳ daz nuͤn schillinge ✳ und vier pfenninge wert sie. uf Peter Schernzer guͤt driͤtzehenthalben schilling, ouch vùr ein swein. ✳ uf Cuͦn̄r guͤt am Sinder ✳ sechs mùtte roggen ✳ und eindlf fiertel habern. ✳ uf Cuͦnr̄ Moser guͤt ✳ vier mutte roggen, ✳ zwei fiertel, ✳ und ein malter habˀn ✳
und drù fiertel kern. ✳ und ze einem urkunde dirre dinge ✳ haben wir dem vorgenanten Hart̄m
und sinen erben geben ✳ disen brief, besigelt mit unsˀm insigel, ✳ der ist gegeben ze Baden, ✳ an dem
nesten mantag ✳ vor sand Johans tag ✳ ze sùnwenden, ✳ do man zalt von gotes geburde ✳ drùtzehenhundert jar, ✳ dar nach in dem fuͤntzehenden jar. ✳
Königsf. 43
Staatsarchiv
AARGAU
ubˀ des truchsezen pfant
ze Luphang
Kgsf. 43
vj
wist zuͦ Lùpff₎ ✳ um̄
xv marck silbers
xv stùck ✳ ze Lùpff₎
K
D ✳ 16
k m